09/04/2010 | Administración LocalMunicipal
Santiago de Compostela
Promoción Económica, Emprego e Comercio
Bases reguladoras do concurso de proxectos “Plan de mellora para os comercios en activo”

Establecer as bases reguladoras do “Concurso de proxectos -Plan de mellora para os comercios en activo 2010” e proceder a súa convocatoria. Poderán participar todas as persoas físicas ou xurídicas con estabelecemento comercial de venda polo miúdo aberto no municipio de Santiago de Compostela.1. Categoría “Decoración e interiorismo”: dotada con tres premios de 5.000 euros, 2.500 euros e 1.000 euros.2. Categoría “Xestión de stocks e planificación de custes”: dotada con tres premios de 5.000 euros, 2.500 euros e 1.000 euros.3. Categoría “Análise da oferta comercial”: dotada con tres premios de 5.000 euros, 2.500 euros e 1.000 euros. O orzamento do proxecto comercial presentado determinará, en atención as consideracións recollidas a continuación, a posibilidade de optar ao 1º, 2º ou 3º premio dentro da categoría correspondente. O premio poderá alcanzar o 100% do custe da execución do proxecto, co límite das contías sinaladas (5.000 euros, 2.500 euros e 1.000 euros). Será compatible con outras axudas, sempre que a suma total das axudas obtidas, incluído o premio concedido, non excedan do custe total da execución do proxecto. As inscricións formalizaranse por escrito, mediante instancia oficial, que deberá presentar no Rexistro Xeral do Concello (rúa Presidente Salvador Allende, 4), nalgún dos seus rexistros auxiliares (rúa de Berlín, 13 e rúa de Frei Rosendo Salvado, 14-16) ou por calquera dos medios previstos no artigo 38.4 da Lei 30/1992 de Réxime xurídico das administracións públicas e procedemento administrativo común. Se a instancia se presentase por medio distinto a calquera dos rexistros do Concello, o interesado deberá remitir unha copia da instancia debidamente presentada en prazo por fax ao número 981543193. Deberán presentar unha instancia por cada unha das categorías do concurso as que se presenten, acompañada da seguinte documentación, en copia simple. Bastará con que a documentación, a excepción do proxecto comercial- que deberá acompañarse da instancia referente á categoría que corresponda-, figure anexa a unha soa das instancias. Documentación: - NIF/CIF da persoa física ou xurídica. E neste último caso DNI da persoa que ostente a representación e documento que a acredite. - Alta no IAE ou censo de obrigados tributarios - Proxecto comercial, con indicación do orzamento de gastos debidamente desagregado por conceptos. - Certificacións, a nome da persoa física ou xurídica participante, de estar ao corrente nas súas obrigas coa Seguridade Social, Axencia Estatal da Administración Tributaria, e Xunta de Galicia, todos eles cunha validez mínima de 5 meses. Se a persoa participante opta ao 2º (2.500 euros) ou 3º premio (1.000 euros), estas certificacións poderán substituírse por declaración responsable, anexo I. - Declaración doutras axudas obtidas para o mesmo proxecto, anexo II. - Declaración responsable de quen ostente a representación legal da persoa participante de non estar incursos nas prohibicións para obter a condición de beneficiario sinaladas nos apartados 2º e 3º do artigo 10 da Lei 9/2007 de Subvencións de Galicia (anexo III). - Declaración de documentación presentada, anexo IV, no seu caso. Se algunha da documentación sinalada consta xa en poder da administración, achegará no seu lugar, debidamente cuberta, dita declaración responsable coa identificación do expediente e manifestación expresa de que a documentación non sufriu modificacións. As compulsas que resulten necesarias ao amparo do disposto na base 8ª poderán realizarse nas oficinas da Concellaría de Promoción Económica. A data tope será o día 18 de maio de 2010. Para a presentación das solicitudes de participación, as persoas interesadas poden contar co asesoramento do Servizo de Asesoramento ao Emprendemento da Oficina de Promoción Económica e Emprego do Concello de Santiago. Categoría “Decoración e interiorismo”: - A innovación nas medidas propostas e a integración das novas tecnoloxías: ata 2.5 puntos. - A coherencia entre os diferentes discursos (negocio e proxecto): ata 2.5 puntos - A eficacia na ordenación espacial (zonas, expositores e produtos): ata 2.5 puntos - Incorporación de medidas tendentes ao aforro enerxético e ao desenvolvemento sostíbel: ata 2.5 puntos. Categoría “Análise da oferta comercial”: - A innovación nas medidas propostas e a integración das novas tecnoloxías: ata 3 puntos. - Especialización: ata 2 puntos. - Diversificación: ata 2 puntos. - Deseño de ferramentas de fidelización de clientes: ata 1 punto. - Ampliación da carteira de produtos: ata 1 punto. - Deseño de accións promocionais: ata 1 punto. Categoría “Xestión de stocks e planificación de custes” - A innovación nas medidas propostas e a integración das novas tecnoloxías: ata 4 puntos. - Sistema de codificación de produtos: ata 3 puntos. - Eficiencia na xestión de stocks: ata 3 puntos. A valoración será realizada por unha comisión de persoas expertas, nomeadas ao efecto, que axustará a súa actuación ao disposto nos artigos 22 e seguintes da Lei 30/92 de réxime xurídico das administracións públicas e procedemento administrativo común. Os proxectos serán avaliados consonte os criterios de valoración establecidos na base 6ª. Os premios poderán ser declarados desertos, no caso de que ningún proxecto obtivera unha puntuación mínima de 2.5 puntos. Da actuación da comisión redactarase acta que asinada por tódolos seus membros, pasará a coñecemento da Xunta de Goberno Local para a súa aprobación, xunto coa proposta de concesión. As persoas cuxos proxectos resultaren premiados serán requiridos para que no prazo de cinco días naturais presenten os orixinais das copias aportadas para o seu cotexo. Por proposta da comisión de avaliación, a Xunta de Goberno Local procederá á resolución inicial desta convocatoria. O procedemento resolverase no prazo máximo de catro meses a contar desde o día seguinte á publicación destas bases no boletín oficial correspondente. A data límite de xustificación será o día 1 de setembro de 2010. A documentación xustificativa da execución do proxecto premiado que deberá achegarse por duplicado, sendo unha delas orixinal ou fotocopia compulsada notarialmente ou polo Secretario do Concello de Santiago ou persoal en quen delegue aló menos unha delas, agás a memoria que bastará con achegar un único exemplar é a seguinte. - Memoria explicativa da execución do proxecto premiado. - Facturas a nome da persoa física ou xurídica que acrediten a realización dos investimentos. Ás facturas deberán xuntárselles os documentos acreditativos do seu pagamento. Non se admitirán pagamentos en efectivo, salvo por importes inferiores a 200 euros e que no seu conxunto non superen os 500 euros. Os xustificantes de pagamento nese caso consistirán en declaración do emisor de que a factura foi efectivamente aboada polo receptor do servizo. - Os que obtiveran algún primeiro premio (5.000 euros), deberán achegar as certificacións de estar ao corrente nas débedas tributarias e coa Seguridade Social, no caso de que algún dos certificados estivera caducado. - Declaración doutras axudas obtidas para a mesma finalidade, anexo II. - Certificación da titularidade de conta bancaria. Se a xustificación fóra presentada a través de medio distinto de calquera dos rexistros municipais do Concello de Santiago deberá remitirse, dentro do prazo límite de presentación de solicitudes, unha copia da instancia, debidamente presentada, ao fax número 981543193. A xustificación será obxecto de informe e proposta da Concellaría de Promoción Económica e Comercio e elevarase para a súa aprobación pola Xunta de Goberno Local. A falta de xustificación nos termos indicados dará lugar á revogación da concesión inicial do premio, mediante acordo da Xunta de Goberno Local do Concello de Santiago, previo informe da Oficina de Promoción Económica. O pagamento dos premios previstos nesta convocatoria satisfarase con cargo á partida orzamentaria Comercio Outras transferencias non nominativas 62200 48901 dos orzamentos municipais do ano 2010. A axuda minorarase proporcionalmente se o investimento xustificado fora inferior ao orzamento previsto no proxecto comercial premiado. En todo caso deberá xustificarse unha porcentaxe do 75% entendéndose en caso contrario incumprida a finalidade do proxecto causando a revogación do premio concedido. A resolución de concesión dos premios esgota a vía administrativa, e contra ela cabe interpor recurso contencioso-administrativo no prazo de dous meses, ante o órgano competente da xurisdición contencioso-administrativa, e poderá formularse, con carácter potestativo, recurso de reposición, no prazo dun mes, ante o mesmo órgano que ditou a resolución impugnada, de conformidade co disposto na Lei 29/1998, do 13 de xullo, reguladora da xurisdición contencioso-administrativa, e na Lei 30/1992, do 26 de novembro, de réxime xurídico das administracións públicas e do procedemento administrativo común. A presentación da candidatura determina a aceptación íntegra das presentes bases. D. __________________________________________________________, con DNI ___________________ en nome e representación da empresa ______________________________________, con CIF_________________ e domicilio a efectos de notificacións en ________________________________________ DECLARA BAIXO XURAMENTO: - Que se atopa ao corrente nos pagamentos coa Seguridade Social, con Facenda (Axencia Estatal da Administración Tributaria e Xunta de Galicia) e co Concello de Santiago de Compostela. E para que así conste, asino a presente en Santiago de Compostela, a ____ de _______________ de 2010. Asdo. ____________________________ D. __________________________________________________________, con DNI ___________________ en nome e representación da empresa ______________________________________, con CIF_________________ e domicilio a efectos de notificacións en ________________________________________ DECLARA: a) Que para o presente proxecto, se solicitaron e/ou obtiveron as axudas que se relacionan a continuación (axuda; organismo; disposición reguladoras; solicitada/concedida; ano; importe). ou, alternativamente: b) Que para o presente proxecto de investimento NON se solicitou nin obtivo ningunha axuda doutras administracións públicas competentes ou doutros entes públicos, nacionais ou internacionais. Así mesmo, o solicitante comprométese a notificar ao Concello as axudas que solicite ante calquera administración públicas ou outro entes públicos, nacional ou internacional, en data posterior á desta declaración. E para que así conste, asino a presente en Santiago de Compostela, a __ de __________ de 2010. Asdo. _____________________________ D. __________________________________________________________, con DNI ___________________ en nome e representación da empresa ______________________________________, con CIF_________________ e domicilio a efectos de notificacións en ________________________________________ DECLARA BAIXO XURAMENTO: - Que á persoa solicitante non se estopa incursa en ningunha das prohibicións para obter a condición de beneficiario sinaladas nos apartados 2º e 3º do artigo 10 da Lei 9/2007 de Subvencións de Galicia. E para que así conste, asino a presente en Santiago de Compostela, a ____ de _______________ de 2010. Asdo. ____________________________ D.__________________________________________________________, con DNI ___________________ en nome e representación da empresa ______________________________________, con CIF_________________ e domicilio a efectos de notificacións en ________________________________________ DECLARA: Que a documentación enumerada a continuación xa obra en poder do Concello de Santiago e non sufriu ningún tipo de variación desde a súa presentación (indicar número de expediente e asunto para a súa localización): 1.2. 3.4. 5.6. 7.8. 9.10. E para que así conste, asino a presente en Santiago de Compostela, a __ de __________ de 2010. Asdo:___________________________________ En Santiago de Compostela a 25 de marzo de 2010 Xosé Manuel Iglesias Iglesias Concelleiro Delegado de Promoción Económica, Emprego, Comercio e Turismo do Concello de Santiago de Compostela